***Kalocsai Fegyház És Börtön***

***Telefonhasználattal kapcsolatos általános szabályok:***

A rezsimszabályok szerinti gyakoriságban és időtartamban telefonhívást kezdeményezhet. A beszélgetés ellenőrizhető. Az előzetesen letartóztatott a védőt az intézet által kijelölt telefonkészüléken hívhatja fel. A védő hetente egyszer - az előzetesen letartóztatott büntetőeljárási jogainak gyakorlása érdekében - a házirendben megállapítottak szerint, egy óra időtartamban jogosult telefonbeszélgetés kezdeményezésére.

A fogvatartott az intézetben a kiadott fogvatartotti mobiltelefon készüléken és a kiadott SIM kártyán kívül egyéb mobiltelefont, SIM kártyát nem használhat, illetve nem tarthat, másnak nem adhat át.

A beszélgetési idő a rezsimszabályokban meghatározottak szerint alakul.

A fogvatartott kizárólag engedélyezett kapcsolattartónak telefonálhat.

A telefonbeszélgetést az intézet biztonsági szempontból ellenőrizheti. A védővel történő telefonbeszélgetést nem ellenőrzi az intézet, azonban a hívó fél beazonosítása ekkor is megtörténhet. A kiadott fogvatartotti mobiltelefon készülékek nem visszahívhatók.

A kapcsolata ellenőrzése céljából a hívott számot a reintegrációs tisztje vagy az intézetparancsnok által ezzel megbízott személyi állomány tagja bármikor tárcsázhatja.

A fogvatartotti mobiltelefon egyenlege a kiétkezési boltban feltölthető. A feltölthető címletek: 1.500,- Ft, 3.500,- Ft, 5.000,- Ft, 10.000,- Ft. Az egyenleget kapcsolattartó is feltöltheti az intézeten kívülről az általános szolgáltatói feltételekkel és módon.

A telefonhasználat nem sértheti az intézet rendjét, ezért igénybevétele nem korlátlan, naponta meghatározott időtartamban történik.

Ha a fogvatartott szabadítási eljárása pénzügyi szempontból megkezdődik, a telefonálásra elkülönített összeg nullázódik, a fenn maradt összeg a fogvatartottnak nem kerül kifizetésre.

| ***végrehajtási fokozat*** | ***rezsim*** | ***telefon*** |
| --- | --- | --- |
| *előzetesen letartóztatott* | *enyhe* | *napi 15 perc* |
| *általános* | *napi 10 perc* |
| *szigorú* | *napi 10 perc* |
| *fegyház* | *enyhe* | *heti 40 perc* |
| *általános* | *heti 30 perc* |
| *szigorú* | *heti 10 perc* |
| *börtön* | *enyhe* | *heti 50 perc* |
| *általános* | *heti 40 perc* |
| *szigorú* | *heti 20 perc* |
| *fogház* | *enyhe* | *heti 75 perc* |
| *általános* | *heti 50 perc* |
| *szigorú* | *heti 30 perc* |
| *elzárás, szabálysértési elzárás* | *nincs rezsim* | *heti 30 perc* |
| *rendbírság helyébe lépő elzárás* | *nincs rezsim* | *heti 60 perc* |
| *közérdekű munka, pénzbüntetés helyébe lépő szabadságvesztés* | *nincs rezsim* | *heti 50 perc* |
| *HSR* | *fegyház szigorú* | *heti 10 perc* |
| *biztonsági zárka* | *fegyház szigorú rezsim* | *heti 10 perc* |
| *drogprevenciós részleg* | *börtön általános rezsim* | *hetente 50 perc* |
| *enyhébb végrehajtási szabályok* | *fogház enyhe rezsim* | *heti 75 perc* |
| *társadalmi kötődés program* | *börtön vagy*  *fogház enyhe* | *heti 50 perc* |
| *heti 5x15 perc* |
| *átmeneti részleg* | *börtön enyhe* | *heti 50 perc* |
| *gyógyító-terápiás r.* | *börtön általános* | *heti 30 perc* |
| *pszichoszociális r.* | *börtön általános* | *heti 30 perc* |
| *alacsony biztonsági kockázatú részleg* | *fogház enyhe* | *heti 75 perc* |